Juuri silloin tulivat opetuslapset paikalle. Heitä hämmästytti, -
että Jeesus puhui naisen kanssa, mutta kukaan ei kuitenkaan kysynyt, -
mitä hän tahtoi ja miksi hän puhui naiselle.
Nainen jätti vesiruukkunsa siihen, meni kaupunkiin ja sanoi ihmisille:
"Tulkaa katsomaan, tuolla on mies, joka kertoi minulle -
kaiken mitä olen tehnyt! Olisiko hän Messias?"
Ihmiset lähtivät kaupungista ja tulivat Jeesuksen luo.
Sillä välin opetuslapset sanoivat Jeesukselle: "Rabbi, tule syömään."
Mutta hän sanoi heille: "Minulla on ruokaa, josta te ette tiedä."
Opetuslapset kummastelivat keskenään: -
"Onko joku tuonut hänelle syötävää?"
Mutta Jeesus jatkoi: "Minun ruokani on se, että täytän lähettäjäni tahdon -
ja vien hänen työnsä päätökseen.
Te sanotte: 'Neljä kuuta kylvöstä korjuuseen.' Minä sanon: -
Katsokaa tuonne! Vainio on jo vaalennut, vilja on kypsä korjattavaksi.
Sadonkorjaaja saa palkkansa jo nyt, hän kokoaa satoa -
iankaikkiseen elämään, ja kylväjä saa iloita yhdessä korjaajan kanssa.
Tässä pitää paikkansa sanonta: 'Toinen kylvää, toinen korjaa.'
Minä olen lähettänyt teidät korjaamaan satoa, -
josta ette ole nähneet vaivaa. Toiset ovat tehneet työn, -
mutta te pääsette korjaamaan heidän vaivannäkönsä hedelmät."
Monet tuon Samarian kaupungin asukkaista uskoivat Jeesukseen -
kuultuaan naisen todistavan: "Hän kertoi minulle kaiken mitä olen tehnyt."
Kun samarialaiset tulivat Jeesuksen luo, he pyysivät häntä -
jäämään kaupunkiin, ja hän jäikin sinne kahdeksi päiväksi.
Yhä useammat uskoivat Jeesukseen kuultuaan hänen itsensä puhuvan, -
ja he sanoivat naiselle: "Nyt emme enää usko vain sinun puheesi -
perusteella. Me olemme nyt itse kuulleet häntä ja tiedämme, -
että hän todella on maailman pelastaja."
Kahden päivän kuluttua Jeesus sitten lähti Galileaan.
Hän oli itse sanonut, ettei profeettaa pidetä arvossa kotiseudullaan, -
mutta kun hän nyt tuli Galileaan, galilealaiset ottivat hänet -
ystävällisesti vastaan. Hekin olivat käyneet Jerusalemissa juhlilla ja -
nähneet, mitä Jeesus siellä juhlan aikana teki.
Jeesus tuli taas Galilean Kaanaan, missä hän oli muuttanut veden viiniksi.
Kapernaumissa oli kuninkaan virkamies, jonka poika oli sairaana.
Kuultuaan Jeesuksen tulleen Juudeasta Galileaan hän lähti -
Jeesuksen luo ja pyysi, että tämä tulisi parantamaan pojan, -
joka oli kuolemaisillaan.
Jeesus sanoi hänelle: "Te ette usko, ellette näe tunnustekoja ja ihmeitä."
Mutta virkamies pyysi: "Herra, tule, ennen kuin poikani kuolee."
Silloin Jeesus sanoi: "Mene kotiisi. Poikasi elää."
Mies uskoi, mitä Jeesus hänelle sanoi, ja lähti.
Jo kesken matkan tulivat hänen palvelijansa häntä vastaan -
ja kertoivat pojan parantuneen.
Mies kysyi heiltä, mihin aikaan poika oli alkanut toipua, ja he sanoivat: -
"Eilen seitsemännellä tunnilla kuume hellitti."
Silloin isä ymmärsi, että se oli tapahtunut juuri silloin, -
kun Jeesus sanoi hänelle: "Poikasi elää", -
ja hän ja koko hänen talonsa väki uskoivat Jeesukseen.
Tämä oli Jeesuksen toinen tunnusteko, -
ja hän teki sen tultuaan Juudeasta Galileaan.